Henrik kom til sig selv, og i februar 1456 fratog han York hans embede som rigsforstander.<ref>Rowse, p.136</ref> I efteråret samme år drog Henrik og Margrete på rejse i [[English Midlands|Midlands]], hvor de nød særlig popularitet. Margrete tillod ham ikke at vende tilbage til London, hvor købmændene var utilfredse med nedgangen i handelen og den udbredte uorden i samfundet. Kongens hof blev derfor holdt i [[Coventry]]. På det tidspunkt var [[Henry Beaufort, 3. hertug af Somerset]] blevet den nye favorit ved kongens hof. Margrete overtalte kong Henrik til at tilbagekalde de udnævnelser, som Richard af York havde gennemført som rigsforstander, og kræve at Richard York vendte tilbage til sin post som statholder i Irland.
Militær